Ericu950/Stoicheia-meter-silver huggingface dataset:
πληγέντος δὲ τοῦ ἀνθρώπου καὶ σιωπήσαντος , ἡσθέντα τὸν παῖδα γελάσαι καὶ εἰπεῖν , ταῦτα , ὦ Φιλώτα , χαρίζομαι πάντα σοι , δείξαντα πολλῶν τινων καὶ μεγάλων ἐκπωμάτων μεστὴν τράπεζαν .
αὐτοῦ δὲ τὴν μὲν προθυμίαν ἀποδεξαμένου , πόρρω δ ὄντος τοῦ νομίζειν ἐξουσίαν εἶναι παιδὶ τηλικούτῳ δωρεῖσθαι τοσαῦτα , μετὰ μικρὸν ἁψάμενόν τινα τῶν παίδων ἐν ἀγγείῳ τὰ ἐκπώματα προσφέρειν καὶ σημήνασθαι κελεύειν .
ἀφοσιουμένου δὲ αὐτοῦ καὶ δεδοικότος λαβεῖν , τί , ὦ πόνηρε , φάναι τὸν ἄνθρωπον , ὀκνεῖς ;
οὐκ οἶδας ὡς ὁ διδοὺς Ἀντωνίου παῖς ἐστιν , ᾧ τοσαῦτα πάρεστι χρυσᾶ χαρίσασθαι ;
ἐμοὶ μέντοι πειθόμενος πάντα διάμειψαι πρὸς ἀργύριον ἡμῖν 0 ·
ἴσως γὰρ ἂν καὶ ποθήσειεν ὁ πατὴρ ἔνια τῶν παλαιῶν ὄντα καὶ σπουδαζομένων κατὰ τὴν τέχνην ἔργων .
ταῦτα μὲν οὖν ἡμῖν ἔλεγεν ὁ πάππος ἑκάστοτε διηγεῖσθαι τὸν Φιλώταν .
ἡ δὲ Κλεοπάτρα τὴν κολακείαν οὐχ , ὥσπερ ὁ Πλάτων φησί , τετραχῆ , πολλαχῆ δὲ διελοῦσα , καὶ σπουδῆς ἁπτομένῳ καὶ παιδιᾶς ἀεί τινα καινὴν ἡδονὴν ἐπιφέρουσα καὶ χάριν , διεπαιδαγώγει τὸν Ἀντώνιον οὔ τε νυκτὸς οὔ τε ἡμέρας ἀνιεῖσα .
καὶ γὰρ συνεκύβευε καὶ συνέπινε καὶ συνεθήρευε καὶ γυμναζόμενον ἐν ὅπλοις ἐθεᾶτο , καὶ νύκτωρ προσισταμένῳ θύραις καὶ θυρίσι δημοτῶν καὶ σκώπτοντι τοὺς ἔνδον συνεπλανᾶτο καὶ συνήλυε θεραπαινιδίου στολὴν λαμβάνουσα καὶ γὰρ ἐκεῖνος οὕτως ἐπειρᾶτο σκευάζειν ἑαυτόν .
ὅθεν ἀεὶ σκωμμάτων , πολλάκις δὲ καὶ πληγῶν ἀπολαύσας ἐπανήρχετο 0 ·
τοῖς δὲ πλείστοις ἦν δι ὑπονοίας .
οὐ μὴν ἀλλὰ προσέχαιρον αὐτοῦ τῇ βωμολοχίᾳ καὶ συνέπαιζον οὐκ ἀρρύθμως οὐ δὲ ἀμούσως οἱ Ἀλεξανδρεῖς , ἀγαπῶντες καὶ λέγοντες ὡς τῷ τραγικῷ πρὸς τοὺς Ῥωμαίους χρῆται προσώπῳ , τῷ δὲ κωμικῷ πρὸς αὐτούς 0 .
τὰ μὲν οὖν πολλὰ τῶν ὑπ αὐτοῦ παιζομένων διηγεῖσθαι πολὺς ἂν εἴη φλύαρος ·
ἐπεὶ δὲ ἁλιεύων ποτὲ καὶ δυσαγρῶν ἤχθετο παρούσης τῆς Κλεοπάτρας , ἐκέλευσε τοὺς ἁλιεῖς ὑπονηξαμένους κρύφα τῷ ἀγκίστρῳ περικαθάπτειν ἰχθῦς τῶν προεαλωκότων , καὶ δὶς ἢ τρὶς ἀνασπάσας οὐκ ἔλαθε τὴν Αἰγυπτίαν .
προσποιουμένη δὲ θαυμάζειν τοῖς φίλοις διηγεῖτο , καὶ παρεκάλει τῇ ὑστεραίᾳ γενέσθαι θεατάς .
ἐμβάντων δὲ πολλῶν εἰς τὰς ἁλιάδας καὶ τοῦ Ἀντωνίου τὴν ὁρμιὰν καθέντος , ἐκέλευσέ τινα τῶν αὑτῆς ὑποφθάσαντα καὶ προσνηξάμενον τῷ ἀγκίστρῳ περιπεῖραι Ποντικὸν τάριχος .
ὡς δὲ ἔχειν πεισθεὶς ὁ Ἀντώνιος ἀνεῖλκε , γέλωτος , οἷον εἰκός , γενομένου , παράδος ἡμῖν , ἔφη , τὸν κάλαμον , αὐτόκρατορ , τοῖς Φαρίταις καὶ Κανωβίταις ἁλιεῦσιν 0 ·
ἡ δὲ σὴ θήρα πόλεις εἰσὶ καὶ βασιλεῖαι καὶ ἤπειροι .
τοιαῦτα ληροῦντα καὶ μειρακιευόμενον τὸν Ἀντώνιον ἀγγελίαι δύο καταλαμβάνουσιν , ἡ μὲν ἀπὸ Ῥώμης , Λεύκιον τὸν ἀδελφὸν αὐτοῦ καὶ Φουλβίαν τὴν γυναῖκα πρῶτον ἀλλήλοις στασιάσαντας , εἶτα Καίσαρι πολεμήσαντας , ἀποβεβληκέναι τὰ πράγματα καὶ φεύγειν ἐξ Ἰταλίας , ἑτέρα δὲ ταύτης οὐδὲν ἐπιεικεστέρα , Λαβιηνὸν ἐπάγοντα Πάρθους τὴν ἀπ Εὐφράτου καὶ Συρίας ἄχρι Λυδίας καὶ Ἰωνίας Ἀσίαν καταστρέφεσθαι 0 1 2 .
μόλις οὖν ὥσπερ ἐξυπνισθεὶς καὶ ἀποκραιπαλήσας ὥρμησε μὲν Πάρθοις ἐνίστασθαι καὶ μέχρι Φοινίκης προῆλθε , Φουλβίας δὲ γράμματα θρήνων μεστὰ πεμπούσης ἐπέστρεψεν εἰς τὴν Ἰταλίαν , ἄγων ναῦς διακοσίας .
ἀναλαβὼν δὲ κατὰ πλοῦν τῶν φίλων τοὺς πεφευγότας ἐπυνθάνετο τοῦ πολέμου τὴν Φουλβίαν αἰτίαν γεγονέναι , φύσει μὲν οὖσαν πολυπράγμονα καὶ θρασεῖαν , ἐλπίζουσαν δὲ τῆς Κλεοπάτρας ἀπάξειν τὸν Ἀντώνιον εἴ τι γένοιτο κίνημα περὶ τὴν Ἰταλίαν .
συμβαίνει δὲ ἀπὸ τύχης καὶ Φουλβίαν πλέουσαν πρὸς αὐτὸν ἐν Σικυῶνι νόσῳ τελευτῆσαι ·
διὸ καὶ μᾶλλον αἱ πρὸς Καίσαρα διαλλαγαὶ καιρὸν ἔσχον .
ὡς γὰρ προσέμιξε τῇ Ἰταλίᾳ καὶ Καῖσαρ ἦν φανερὸς ἐκείνῳ μὲν οὐθὲν ἐγκαλῶν , αὐτὸς δ ὧν ἐνεκαλεῖτο τὰς αἰτίας τῇ Φουλβία προστριβόμενος , οὐκ εἴων ἐξελέγχειν οἱ φίλοι τὴν πρόφασιν , ἀλλὰ διέλυον ἀμφοτέρους καὶ διῄρουν τὴν ἡγεμονίαν , ὅρον ποιούμενοι τὸν Ἰόνιον , καὶ τὰ μὲν ἑῷα νέμοντες Ἀντωνίῳ , τὰ δ ἑσπέρια Καίσαρι , Λέπιδον δὲ Λιβύην ἔχειν ἐῶντες , ὑπατεύειν δὲ τάξαντες , ὅτε μὴ δόξειεν αὐτοῖς , φίλους ἑκατέρων παρὰ μέρος 0 .
ταῦτα ἔχειν καλῶς δοκοῦντα πίστεως ἐδεῖτο σφοδροτέρας , ἣν ἡ τύχη παρέσχεν .
ὀκταουία γὰρ ἦν ἀδελφὴ πρεσβυτέρα μέν , οὐχ ὁμομητρία δὲ Καίσαρι ·
ἐγεγόνει γὰρ ἐξ Ἀγχαρίας , ὁ δὲ ὕστερον ἐξ Ἀτίας 0 1 .
ἔστεργε δ ὑπερφυῶς τὴν ἀδελφήν , χρῆμα θαυμαστόν , ὡς λέγεται , γυναικὸς γενομένην .
αὕτη , Γαΐου Μαρκέλλου τοῦ γήμαντος αὐτὴν οὐ πάλαι τεθνηκότος , ἐχήρευεν .
ἐδόκει δὲ καὶ Φουλβίας ἀποιχομένης χηρεύειν Ἀντώνιος , ἔχειν μὲν οὐκ ἀρνούμενος Κλεοπάτραν , γάμῳ δὲ οὐχ ὁμολογῶν , ἀλλ ἔτι τῷ λόγῳ περί γε τούτου πρὸς τὸν ἔρωτα τῆς Αἰγυπτίας μαχόμενος .
τοῦτον ἅπαντες εἰσηγοῦντο τὸν γάμον , ἐλπίζοντες τὴν Ὀκταουίαν ἐπὶ κάλλει τοσούτῳ σεμνότητα καὶ νοῦν ἔχουσαν , εἰς τ αὐτὸν τῷ Ἀντωνίῳ παραγενομένην καὶ στερχθεῖσαν , ὡς εἰκὸς τοιαύτην γυναῖκα , πάντων πραγμάτων αὐτοῖς σωτηρίαν ἔσεσθαι καὶ σύγκρασιν 0 .
ὡς οὖν ἔδοξεν ἀμφοτέροις , ἀναβάντες εἰς Ῥώμην ἐπετέλουν τὸν Ὀκταουίας γάμον , οὐκ ἐῶντος μὲν νόμου πρὸ δέκα μηνῶν ἀνδρὸς τελευτήσαντος γαμεῖσθαι , τῆς δὲ συγκλήτου δόγματι τὸν χρόνον ἐκείνοις ἀνείσης .
σέξτου δὲ Πομπηΐου Σικελίαν μὲν ἔχοντος , Ἰταλίαν δὲ πορθοῦντος , ληστρίσι δὲ ναυσὶ πολλαῖς , ὧν Μηνᾶς ὁ πειρατὴς καὶ Μενεκράτης ἦρχον , ἄπλουν τὴν θάλασσαν πεποιηκότος , Ἀντωνίῳ δὲ κεχρῆσθαι δοκοῦντος φιλανθρώπως ʽὑπεδέξατο γὰρ αὐτοῦ τὴν μητέρα τῇ Φουλβίᾳ συνεκπεσοῦσαν , ἔδοξε καὶ πρὸς τοῦτον διαλυθῆναι .
καὶ συνῆλθον εἰς τ αὐτὸν κατὰ τὴν ἐν Μισηνοῖς ἄκραν καὶ τὸ χῶμα , Πομπηΐῳ μὲν τοῦ στόλου παρορμοῦντος , Ἀντωνίῳ δὲ καὶ Καίσαρι τῶν πεζῶν παρακεκριμένων .
ἐπεὶ δὲ συνέθεντο Πομπήϊον ἔχοντα Σαρδόνα καὶ Σικελίαν καθαράν τε λῃστηρίων παρέχειν τὴν θάλατταν καὶ σίτου τι τεταγμένον ἀποστέλλειν εἰς Ῥώμην , ἐκάλουν ἐπὶ δεῖπνον ἀλλήλους .
κληρουμένων δὲ πρῶτος ἑστιᾶν αὐτοὺς ἔλαχε Πομπήϊος .
ἐρομένου δὲ αὐτὸν Ἀντωνίου , ποῦ δειπνήσουσιν , ἐνταῦθα , ἔφη , δείξας τὴν στρατηγίδα ναῦν οὖσαν ἑξήρη πατρῷος γὰρ οἶκος αὕτη Πομπηΐῳ λέλειπται .
ταῦτα δὲ εἰς τὸν Ἀντώνιον ὀνειδίζων ἔλεγεν , ἐπεὶ τὴν Πομπηΐου τοῦ πατρὸς γενομένην οἰκίαν ἐκεῖνος εἶχεν .
ὁρμίσας δὲ τὴν ναῦν ἐπ ἀγκυρῶν καὶ διάβασίν τινα γεφυρώσας ἀπὸ τῆς ἄκρας ἀνελάμβανεν αὐτοὺς προθύμως .
ἀκμαζούσης δὲ τῆς συνουσίας καὶ τῶν εἰς Κλεοπάτραν καὶ Ἀντώνιον ἀνθούντων σκωμμάτων , Μηνᾶς ὁ πειρατὴς τῷ Πομπηΐῳ προσελθὼν ὡς μὴ κατακούειν ἐκείνους , βούλει , φησί , τὰς ἀγκύρας τῆς νεὼς ὑποτέμω καὶ ποιήσω σε μὴ Σικελίας καὶ Σαρδόνος , ἀλλὰ τῆς Ῥωμαίων κύριον ἡγεμονίας ;
ὁ δὲ Πομπήϊος ἀκούσας καὶ πρὸς αὑτῷ γενόμενος βραχὺν χρόνον , ἔδει σε , φησίν , ὦ Μηνᾶ , τοῦτο ἐμοὶ μὴ προειπόντα ποιῆσαι ·
νυνὶ δὲ τὰ παρόντα στέργωμεν ·
ἐπιορκεῖν γὰρ οὐκ ἐμόν 0 .
οὗτος μὲν οὖν πάλιν ἀνθεστιαθεὶς ὑπ ἀμφοτέρων εἰς τὴν Σικελίαν ἀπέπλευσεν .
ἀντώνιος δὲ μετὰ τὰς διαλύσεις Οὐεντίδιον μὲν εἰς Ἀσίαν πρ οὔπεμπε Πάρθοις ἐμποδὼν ἐσόμενον τοῦ πρόσω χωρεῖν , αὐτὸς δὲ Καίσαρι χαριζόμενος ἱερεὺς ἀπεδείχθη τοῦ προτέρου Καίσαρος ·
καὶ τ ἆλλα κοινῶς καὶ φιλικῶς ἐν τοῖς πολιτικοῖς καὶ μεγίστοις ἔπραττον .
αἱ δὲ περὶ τὰς παιδιὰς ἅμιλλαι τὸν Ἀντώνιον ἐλύπουν ἀεὶ τοῦ Καίσαρος ἔλαττον φερόμενον .
ἦν γάρ τις ἀνὴρ σὺν αὐτῷ μαντικὸς ἀπ Αἰγύπτου τῶν τὰς γενέσεις ἐπισκοπούντων , ὃς εἴ τε Κλεοπάτρᾳ χαριζόμενος εἴ τε χρώμενος ἀληθείᾳ πρὸς τὸν Ἀντώνιον ἐπαρρησιάζετο , λέγων τὴν τύχην αὐτοῦ λαμπροτάτην οὖσαν καὶ μεγίστην ὑπὸ τῆς Καίσαρος ἀμαυροῦσθαι , καὶ συνεβούλευε πορρωτάτω τοῦ νεανίσκου ποιεῖν ἑαυτόν 0 1 .
ὁ γὰρ σός , ἔφη , δαίμων τὸν τούτου φοβεῖται ·
καὶ γαῦρος ὢν καὶ ὑψηλὸς ὅταν ᾖ καθ ἑαυτόν , ὑπ ἐκείνου γίνεται ταπεινότερος ἐγγίσαντος καὶ ἀγεννέστερος .
καὶ μέντοι τὰ γινόμενα τῷ Αἰγυπτίῳ μαρτυρεῖν ἐδόκει .
λέγεται γὰρ ὅτι κληρουμένων μετὰ παιδιᾶς ἐφ ὅτῳ τύχοιεν ἑκάστοτε καὶ κυβευόντων ἔλαττον ἔχων ὁ Ἀντώνιος ἀπῄει .
πολλάκις δὲ συμβαλόντων ἀλεκτρυόνας , πολλάκις δὲ μαχίμους ὄρτυγας , ἐνίκων οἱ Καίσαρος 0 .
ἐφ οἷς ἀνιώμενος ἀδήλως ὁ Ἀντώνιος καὶ μᾶλλόν τι τῷ Αἰγυπτίῳ προσέχων , ἀπῆρεν ἐκ τῆς Ἰταλίας , ἐγχειρίσας Καίσαρι τὰ οἰκεῖα ·
τὴν δὲ Ὀκταουίαν ἄχρι τῆς Ἑλλάδος ἐπήγετο θυγατρίου γεγονότος αὐτοῖς .
διαχειμάζοντι δὲ αὐτῷ περὶ Ἀθήνας ἀπαγγέλλεται τὰ πρῶτα τῶν Οὐεντιδίου κατορθωμάτων , ὅτι μάχῃ τοὺς Πάρθους κρατήσας Λαβιηνὸν ἀπεκτόνοι καὶ Φαρναπάτην ἡγεμονικώτατον τῶν Ὑρώδου βασιλέως στρατηγῶν .
ἐπὶ τούτοις εἱστία τοὺς Ἕλληνας , ἐγυμνασιάρχει δὲ Ἀθηναίοις , καὶ τὰ τῆς ἡγεμονίας παράσημα καταλιπὼν οἴκοι μετὰ τῶν γυμνασιαρχικῶν ῥάβδων ἐν ἱματίῳ καὶ φαικασίοις προῄει καὶ διαλαμβάνων τοὺς νεανίσκους ἐτραχήλιζεν .
ἐξιέναι δὲ μέλλων ἐπὶ τὸν πόλεμον ἀπὸ τῆς ἱερᾶς ἐλαίας στέφανον ἔλαβε , καὶ κατά τι λόγιον ἀπὸ τῆς Κλεψύδρας ὕδατος ἐμπλησάμενος ἀγγεῖον ἐκόμιζεν .
ἐν τούτῳ δὲ Πάκορον τὸν βασιλέως παῖδα , μεγάλῳ στρατῷ Πάρθων αὖθις ἐπὶ Συρίαν ἐλαύνοντα , συμπεσὼν Οὐεντίδιος ἐν τῇ Κυρρηστικῇ τρέπεται , καὶ διαφθείρει παμπόλλους , ἐν πρώτοις Πακόρου πεσόντος .
τοῦτο τὸ ἔργον ἐν τοῖς ἀοιδιμωτάτοις γενόμενον Ῥωμαίοις τε τῶν κατὰ Κράσσον ἀτυχημάτων ἔκπλεω ποινὴν παρέσχε , καὶ Πάρθους αὖθις εἴσω Μηδίας καὶ Μεσοποταμίας συνέστειλε , τρισὶ μάχαις ἐφεξῆς κατὰ κράτος ἡττημένους .
Οὐεντίδιος δὲ Πάρθους μὲν προσωτέρω διώκειν ἀπέγνω , φθόνον Ἀντωνίου δείσας , τοὺς δὲ ἀφεστῶτας ἐπιὼν κατεστρέφετο καὶ τὸν Κομμαγηνὸν Ἀντίοχον ἐν πόλει Σαμοσάτοις ἐπολιόρκει .
δεομένου δὲ χίλια τάλαντα δοῦναι καὶ ποιεῖν Ἀντωνίῳ τὸ προσταττόμενον , ἐκέλευε πέμπειν πρὸς Ἀντώνιον .
ἤδη γὰρ ἐγγὺς ἦν ἐπιών , καὶ τὸν Οὐεντίδιον οὐκ εἴα σπένδεσθαι τῷ Ἀντιόχῳ , βουλόμενος ἕν γε τοῦτο τῶν ἔργων ἐπώνυμον αὑτοῦ γενέσθαι καὶ μὴ πάντα διὰ Οὐεντιδίου κατορθοῦσθαι .
τῆς δὲ πολιορκίας μῆκος λαμβανούσης καὶ τῶν ἔνδον , ὡς ἀπέγνωσαν τὰς διαλύσεις , πρὸς ἀλκὴν τραπομένων , πράττων οὐδέν , ἐν αἰσχύνῃ δὲ καὶ μεταγνώσει γενόμενος , ἀγαπητῶς ἐπὶ τριακοσίοις σπένδεται ταλάντοις πρὸς τὸν Ἀντίοχον ·
καὶ μικρὰ τῶν ἐν Συρίᾳ καταστησάμενος εἰς Ἀθήνας ἐπανῆλθε , καὶ τὸν Οὐεντίδιον οἷς ἔπρεπε τιμήσας ἔπεμψεν ἐπὶ τὸν θρίαμβον .
οὗτος ἀπὸ Πάρθων ἄχρι δεῦρο τεθριάμβευκε μόνος , ἀνὴρ γένει μὲν ἀφανής , ἀπολαύσας δὲ τῆς Ἀντωνίου φιλίας τὸ λαβεῖν ἀφορμὰς πράξεων μεγάλων , αἷς κάλλιστα χρησάμενος ἐβεβαίωσε τὸν περὶ Ἀντωνίου λεγόμενον καὶ Καίσαρος λόγον , ὡς εὐτυχέστεροι δι ἑτέρων ἦσαν ἢ δι αὑτῶν στρατηγεῖν 0 .
καὶ γὰρ Σόσσιος Ἀντωνίου στρατηγὸς ἐν Συρίᾳ πολλὰ διεπράττετο , καὶ Κανίδιος ἀπολειφθεὶς ὑπ αὐτοῦ περὶ Ἀρμενίαν τούτους τε νικῶν καὶ τοὺς Ἰβήρων καὶ Ἀλβανῶν βασιλέας ἄχρι τοῦ Καυκάσου προῆλθεν .
ἀφ ὧν ἐν τοῖς βαρβάροις ὄνομα καὶ κλέος ηὔξετο τῆς Ἀντωνίου δυνάμεως .
αὐτὸς δὲ πάλιν ἔκ τινων διαβολῶν παροξυνθεὶς πρὸς Καίσαρα ναυσὶ τριακοσίαις ἔπλει πρὸς τὴν Ἰταλίαν ·
οὐ δεξαμένων δὲ τῶν Βρεντεσινῶν τὸν στόλον εἰς Τάραντα περιώρμισεν .
ἐνταῦθα τὴν Ὀκταουίαν ʽσυνέπλει γὰρ ἀπὸ τῆς Ἑλλάδος αὐτᾦ δεηθεῖσαν ἀποπέμπει πρὸς τὸν ἀδελφόν , ἔγκυον μὲν οὖσαν , ἤδη δὲ καὶ δεύτερον ἐξ αὐτοῦ θυγάτριον ἔχουσαν .
ἡ δὲ ἀπαντήσασα καθ ὁδὸν Καίσαρι , καὶ παραλαβοῦσα τῶν ἐκείνου φίλων Ἀγρίππαν καὶ Μαικήναν , ἐνετύγχανε πολλὰ ποτνιωμένη καὶ πολλὰ δεομένη μὴ περιϊδεῖν αὐτὴν ἐκ μακαριωτάτης γυναικὸς ἀθλιωτάτην γενομένην .
νῦν μὲν γὰρ ἅπαντας ἀνθρώπους εἰς αὐτὴν ἀποβλέπειν αὐτοκρατόρων δυεῖν , τοῦ μὲν γυναῖκα , τοῦ δὲ ἀδελφὴν οὖσαν 0 ·
εἰ δὲ τὰ χείρω κρατήσειεν , ἔφη , καὶ γένοιτο πόλεμος , ὑμῶν μὲν ἄδηλον ὅτῳ κρατεῖν ἢ κρατεῖσθαι πέπρωται , τὰ ἐμὰ δ ἀμφοτέρως ἄθλια 0 .
τούτοις ἐπικλασθεὶς ὁ Καῖσαρ ἧκεν εἰρηνικῶς εἰς Τάραντα , καὶ θέαμα κάλλιστον οἱ παρόντες ἐθεῶντο , πολὺν μὲν ἐκ γῆς στρατὸν ἡσυχάζοντα , πολλὰς δὲ ναῦς ἀτρέμα πρὸς τοὶς αἰγιαλοῖς ἐχούσας , αὐτῶν δὲ καὶ φίλων ἀπαντήσεις καὶ φιλοφροσύνας .
εἱστία δὲ Ἀντώνιος πρότερος , καὶ τοῦτο τῇ ἀδελφῇ Καίσαρος δόντος .
ἐπεὶ δὲ ὡμολόγητο Καίσαρα μὲν Ἀντωνίῳ δοῦναι δύο τάγματα πρὸς τὸν Παρθικὸν πόλεμον , Ἀντώνιον δὲ Καίσαρι χαλκεμβόλους ἑκατόν , Ὀκταουία τῶν ὡμολογημένων χωρὶς ᾐτήσατο τῷ μὲν ἀδελφῷ παρὰ τοῦ ἀνδρὸς εἴκοσι μυοπάρωνας , τῷ δ ἀνδρὶ παρὰ τοῦ ἀδελφοῦ στρατιώτας χιλίους 0 1 .
οὕτω δὲ ἀλλήλων διακριθέντες ὁ μὲν εὐθὺς εἴχετο τοῦ πρὸς Πομπήϊον πολέμου , Σικελίας ἐφιέμενος , Ἀντώνιος δὲ Ὀκταουίαν μετὰ τῶν ἐξ ἐκείνης καὶ τοὺς ἐκ Φουλβίας παῖδας αὐτῷ παρακαταθέμενος εἰς τὴν Ἀσίαν ἀπεπέρασεν .
εὕδουσα δ ἡ δεινὴ συμφορὰ χρόνον πολύν , ὁ Κλεοπάτρας ἔρως , δοκῶν κατευνάσθαι καὶ κατακεκηλῆσθαι 0 .
τοῖς βελτίοσι λογισμοῖς , αὖθις ἀνέλαμπε καὶ ἀνεθάρρει Συρία πλησιάζοντος αὐτοῦ .
καὶ τέλος , ὥσπερ φησὶν ὁ Πλάτων τὸ δυσπειθὲς καὶ ἀκόλαστον τῆς ψυχῆς ὑποζύ γιον , ἀπολακτίσας τὰ καλὰ καὶ σωτήρια πάντα Καπίτωνα Φοντήϊον ἔπεμψεν ἄξοντα Κλεοπάτραν εἰς Συρίαν .
ἐλθούσῃ δὲ χαρίζεται καὶ προστίθησι μικρὸν οὐδὲν οὐ δ ὀλίγον , ἀλλὰ Φοινίκην , κοίλην Συρίαν , Κύπρον , Κιλικίας πολλήν ·
ἔτι δὲ τῆς τε Ἰουδαίων τὴν τὸ βάλσαμον φέρουσαν καὶ τῆς Ναβαταίων Ἀραβίας ὅση πρὸς τὴν ἐκτὸς ἀποκλίνει θάλασσαν .
αὗται μάλιστα Ῥωμαίους ἠνίασαν αἱ δωρεαί .
καίτοι πολλοῖς ἐχαρίζετο τετραρχίας καὶ βασιλείας ἐθνῶν μεγάλων , ἰδιώταις οὖσι , πολλοὺς δ ἀφῃρεῖτο βασιλείας , ὡς Ἀντίγονον τὸν Ἰουδαῖον , ὃν καὶ προαγαγὼν ἐπελέκισεν , οὐδενὸς πρότερον ἑτέρου βασίλεως οὕτω κολασθέντος .
ἀλλὰ τὸ αἰσχρὸν ἦν τῶν Κλεοπάτρας τιμῶν ἀνιαρότατον .
ηὔξησε δὲ τὴν διαβολὴν παῖδας ἐξ αὐτῆς διδύμους ἀνελόμενος , καὶ προσαγορεύσας τὸν μὲν Ἀλέξανδρον , τὴν δὲ Κλεοπάτραν , ἐπίκλησιν δὲ τὸν μὲν Ἥλιον , τὴν δὲ Σελήνην 0 1 2 .
οὐ μὴν ἀλλ ἀγαθὸς ὢν ἐγκαλλωπίσασθαι τοῖς αἰσχροῖς ἔλεγε τῆς μὲν Ῥωμαίων ἡγεμονίας οὐ δι ὧν λαμβάνουσιν , ἀλλ ἐν οἷς χαρίζονται φαίνεσθαι τὸ μέγεθος ·
διαδοχαῖς δὲ καὶ τεκνώσεσι πολλῶν βασιλέων πλατύνεσθαι τὰς εὐγενείας 0 .
οὕτω γοῦν ὑφ Ἡρακλέους τεκνωθῆναι τὸν αὑτοῦ πρόγονον , οὐκ ἐν μιᾷ γαστρὶ θεμένου τὴν διαδοχὴν οὐ δὲ νόμους Σολωνείους καὶ κυήσεως εὐθύνας δεδοικότος , ἀλλὰ τῇ φύσει πολλὰς γενῶν ἀρχὰς καὶ καταβολὰς ἀπολιπεῖν ἐφιέντος .
ἐπεὶ δὲ Φραάτου κτείναντος Ὑρώδην τὸν πατέρα καὶ τὴν βασιλείαν κατασχόντος ἄλλοι τε Πάρθων ἀπεδίδρασκον οὐκ ὀλίγοι , καὶ Μοναίσης , ἀνὴρ ἐπιφανὴς καὶ δυνατός , ἧκε φεύγων πρὸς Ἀντώνιον , τὰς μὲν ἐκείνου τύχας ταῖς Θεμιστοκλέους εἰκάσας , περιουσίαν δὲ τὴν ἑαυτοῦ καὶ μεγαλοφροσύνην τοῖς Περσῶν βασιλεῦσι παραβαλών , ἐδωρήσατο τρεῖς πόλεις αὐτῷ , Λάρισσαν καὶ Ἀρέθουσαν καὶ Ἱερὰν πόλιν , ἣν Βαμβύκην πρότερον ἐκάλουν .
τοῦ δὲ Πάρθων βασιλέως τῷ Μοναίσῃ δεξιὰν καταπέμψαντος , ἄσμενος αὐτὸν ἀπέστειλεν ὁ Ἀντώνιος , ἐξαπατᾶν μὲν ἐγνωκὼς τὸν Φραάτην , ὡς εἰρήνης ἐσομένης , ἀξιῶν δὲ τὰς ἁλούσας ἐπὶ Κράσσου σημαίας καὶ τῶν ἀνδρῶν ἀπολαβεῖν τοὺς περιόντας .
αὐτὸς δὲ Κλεοπάτραν εἰς Αἴγυπτον ἀποπέμψας ἐχώρει δι Ἀραβίας καὶ Ἀρμενίας , ὅπου συνελθούσης αὐτῷ τῆς δυνάμεως καὶ τῶν συμμάχων βασιλέων ʽπάμπολλοι δὲ ἦσαν οὗτοι , μέγιστος δὲ πάντων ὁ τῆς Ἀρμενίας Ἀρταουάσδης , ἑξακισχιλίους ἱππεῖς καὶ πεζοὺς ἑπτακισχιλίους παρέχων ἐξήτασε τὸν στρατόν .
ἦσαν δὲ Ῥωμαίων μὲν αὐτῶν ἑξακισμύριοι πεζοὶ καὶ τὸ Ῥωμαίοις συντεταγμένον ἱππικόν , Ἰβήρων καὶ Κελτῶν μύριοι , τῶν δὲ ἄλλων ἐθνῶν ἐγένοντο τρεῖς μυριάδες σὺν ἱππεῦσιν ὁμοῦ καὶ ψιλοῖς .
τοσαύτην μέντοι παρασκευὴν καὶ δύναμιν , ἣ καὶ τοὺς πέραν Βάκτρων Ἰνδοὺς ἐφόβησε καὶ πᾶσαν ἐκράδανε τὴν Ἀσίαν , ἀνόνητον αὐτῷ διὰ Κλεοπάτραν γενέσθαι λέγουσι .
σπεύδοντα γὰρ ἐκείνῃ συνδιαχειμάσαι , τὸν πόλεμον ἐξενεγκεῖν πρὸ καιροῦ καὶ πᾶσι χρήσασθαι τεταραγμένως , οὐκ ὄντα τῶν ἑαυτοῦ λογισμῶν , ἀλλ ὡς ὑπὸ φαρμάκων τινῶν ἢ γοητείας παπταίνοντα πρὸς ἐκείνην ἀεί , καὶ πρὸς τὸ τάχιον ἐπανελθεῖν μᾶλλον ἢ πρὸς τὸ κρατῆσαι τῶν πολεμίων γενόμενον 0 1 .
πρῶτον μὲν οὖν αὐτοῦ δεον ἐν Ἀρμενίᾳ διαχειμάσαι καὶ διαναπαῦσαι τὸν στρατόν , ὀκτακισχιλίων σταδίων ἀποτετρυμένον πορείᾳ , καὶ πρὶν ἢ κινεῖν ἐκ τῶν χειμαδίων Πάρθους ἔαρος ἀρχῇ Μηδίαν καταλαβεῖν , οὐκ ἠνέσχετο τὸν χρόνον , ἀλλ εὐθὺς ἦγεν ἐν ἀριστερᾷ λαβὼν Ἀρμενίαν , καὶ τῆς Ἀτροπατηνῆς ἁψάμενος ἐπόρθει τὴν χώραν .
ἔπειτα μηχανημάτων αὐτῷ πρὸς πολιορκίαν ἀναγκαίων τριακοσίαις ἁμάξαις παραπεμπομένων , ἐν οἷς καὶ κριὸς ἦν ὀγδοήκοντα ποδῶν μῆκος , ὧν οὐδὲν ἐνεχώρει διαφθαρὲν ἐπὶ καιροῦ πάλιν γενέσθαι διὰ τὸ τὴν ἄνω χώραν πᾶν ξύλον ἀγεννὲς εἰς μῆκος καὶ μαλθακὸν ἐκφέρειν , ἐπειγόμενος ὡς ἐμπόδια τοῦ ταχύνειν ἀπέλιπε , φυλακήν τινα καὶ Στατιανὸν ἡγεμόνα τῶν ἁμαξῶν ἐπιστήσας , αὐτὸς δὲ Φραάτα μεγάλην πόλιν , ἐν ᾗ καὶ τέκνα καὶ γυναῖκες ἦσαν τοῦ τῆς Μηδίας βασιλέως , ἐπολιόρκει .
τῆς δὲ χρείας εὐθὺς ὅσον ἥμαρτε τὰς μηχανὰς ἀπολιπὼν ἐξελεγχούσης , ὁμόσε χωρῶν ἔχου πρὸς τὴν πόλιν χῶμα σχολῇ καὶ πολυπόνως ἀνιστάμενον .
ἐν τούτῳ δὲ καταβαίνων στρατιᾷ μεγάλῃ Φραάτης , ὡς ἤκουσε τὴν ἀπόλειψιν τῶν μηχανοφόρων ἁμαξῶν , ἔπεμψε τῶν ἱππέων πολλοὺς ἐπ αὐτάς , ὑφ ὧν περιληφθεὶς ὁ Στατιανὸς ἀποθνήσκει μὲν αὐτός , ἀποθνήσκουσι δὲ μύριοι τῶν μετ αὐτοῦ .
τὰς δὲ μηχανὰς ἑλόντες οἱ βάρβαροι διέφθειραν .
εἷλον δὲ παμπόλλους , ἐν οἷς καὶ Πολέμων ἦν ὁ βασιλεύς .
τοῦτο πάντας μέν , ὡς εἰκός , ἠνίασε τοὺς περὶ Ἀντώνιον ἀνελπίστως ἐν ἀρχῇ πληγέντας ·
ὁ δὲ Ἀρμένιος Ἀρταουάσδης ἀπογνοὺς τὰ Ῥωμαίων ᾤχετο τὴν αὑτοῦ στρατιὰν ἀναλαβών , καίπερ αἰτιώτατος τοῦ πολέμου γενόμενος .
ἐπιφανέντων δὲ λαμπρῶς τοῖς πολιορκοῦσι τῶν Πάρθων καὶ χρωμένων ἀπειλαῖς πρὸς ὕβριν , οὐ βουλόμενος Ἀντώνιος ἡσυχάζοντι τῷ στρατῷ τὸ δυσθυμοῦν καὶ καταπεπληγμένον ἐμμένειν καὶ αὔξεσθαι , δέκα τάγματα λαβὼν καὶ τρεῖς στρατηγίδας σπείρας ὁπλιτῶν , τοὺς δ ἱππεῖς ἅπαντας , ἐξήγαγε πρὸς σιτολογίαν , οἰόμενος οὕτως ἂν ἐπισπασθέντων μάλιστα τῶν πολεμίων ἐκ παρατάξεως μάχην γενέσθαι .
προελθὼν δὲ μιᾶς ὁδὸν ἡμέρας , ὡς ἑώρα τοὺς Πάρθους κύκλῳ περιχεομένους καὶ προσπεσεῖν καθ ὁδὸν αὐτῷ ζητοῦντας , ἐξέθηκε μὲν τὸ τῆς μάχης σύμβολον ἐν τῷ στρατοπέδῳ , καθελὼν δὲ τὰς σκηνὰς ὡς οὐ μαχησόμενος , ἀλλ ἀπάξων , παρημείβετο τῶν βαρβάρων τὴν τάξιν οὖσαν μηνοειδῆ , κελεύσας ὅταν οἱ πρῶτοι τοῖς ὁπλίταις ἐν ἐφικτῷ δοκῶσιν εἶναι , τοὺς ἱππεῖς ἐναντίους εἰσελαύνειν .
τοῖς δὲ Πάρθοις παρακεκριμένοις λόγου κρείττων ἡ τάξις ἐφαίνετο τῶν Ῥωμαίων , καὶ κατεθεῶντο παρεξιόντας ἐν διαστήμασιν ἴσοις ἀθορύβως καὶ σιωπῇ τοὺς ὑσσοὺς κραδαίνοντας .
ὡς δὲ τὸ σημεῖον ἤρθη καὶ προσεφέροντο μετὰ κραυγῆς ἐπιστρέψαντες οἱ ἱππεῖς , τούτους μὲν ἠμύνοντο δεξάμενοι , καίπερ εὐθὺς ἐντὸς τοξεύματος γενομένους , τῶν δὲ ὁπλιτῶν συναπτόντων ἅμα βοῇ καὶ πατάγῳ τῶν ὅπλων , οἵ τε ἵπποι τοῖς Πάρθοις ἐξίσταντο ταρβοῦντες καὶ αὐτοὶ πρὶν εἰς χεῖρας ἐλθεῖν ἔφευγον .
sὁ δὲ Ἀντώνιος ἐνέκειτο τῇ διώξει , καὶ μεγάλας εἶχεν ἐλπίδας ὡς τοῦ πολέμου τὸ σύμπαν ἢ τὸ πλεῖστον ἐκείνῃ τῇ μάχῃ διαπεπραγμένος .
ἐπεὶ δὲ τῆς διώξεως γενομένης τοῖς μὲν πεζοῖς ἐπὶ πεντήκοντα στάδια , τοῖς δὲ ἱππεῦσιν ἐπὶ τρὶς τοσαῦτα , τοὺς πεπτωκότας τῶν πολεμίων καὶ τοὺς ἡλωκότας ἐπισκοποῦντες εὗρον αἰχμαλώτους μὲν τριάκοντα , νεκροὺς δὲ ὀγδοήκοντα μόνους , ἀπορία καὶ δυσθυμία πᾶσι παρέστη , δεινὸν εἶναι λογιζομένοις εἰ νικῶντες μὲν οὕτως ὀλίγους κτείνουσιν , ἡττώμενοι δὲ στερήσονται τοσούτων ὅσους ἀπέβαλον περὶ ταῖς ἁμάξαις 0 .
τῇ δ ὑστεραίᾳ συσκευασάμενοι τὴν ἐπὶ Φραάτων καὶ τοῦ στρατοπέδου προῆγον .
ἐντυχόντες δὲ κατὰ τὴν ὁδὸν πρῶτον μὲν ὀλίγοις τῶν πολεμίων , ἔπειτα πλείοσι , τέλος δὲ πᾶσιν ὥσπερ ἀηττήτοις καὶ νεαλέσι προκαλουμένοις καὶ προσβάλλουσι πανταχόθεν , μοχθηρῶς καὶ πολυπόνως ἀπεσώθησαν εἰς τὸ στρατόπεδον 0 .
τῶν δὲ Μήδων ἐκδρομήν τινα ποιησαμένων ἐπὶ τὸ χῶμα καὶ τοὺς προμαχομένους φοβησάντων , ὀργισθεὶς ὁ Ἀντώνιος ἐχρήσατο τῇ λεγομένῃ δεκατείᾳ πρὸς τοὺς ἀποδειλιάσαντας .
διελὼν γὰρ εἰς δεκάδας τὸ πλῆθος ἀφ ἑκάστης ἕνα τὸν λαχόντα κλήρῳ διέφθειρε , τοῖς δὲ ἄλλοις ἀντὶ πυρῶν ἐκέλευε κριθὰς μετρεῖσθαι .
χαλεπὸς δὲ ἀμφοτέροις ἦν ὁ πόλεμος , καὶ τὸ μέλλον αὐτοῦ φοβερώτερον , Ἀντωνίῳ μὲν προσδοκῶντι λιμόν 0 ·
οὐκέτι γὰρ ἦν ἄνευ τραυμάτων καὶ νεκρῶν πολλῶν ἐπισιτίσασθαι ·
φραάτης δὲ τοὺς Πάρθους ἐπιστάμενος πάντα μᾶλλον ἢ χειμῶνος ἔξω προσταλαιπωρεῖν καὶ θυραυλεῖν δυναμένους , ἐφοβεῖτο μὴ τῶν Ῥωμαίων ἐγκαρτερούντων καὶ παραμενόντων ἀπολίπωσιν αὐτόν , ἤδη τοῦ ἀέρος συνισταμένου μετὰ φθινοπωρινὴν ἰσημερίαν 0 .
δόλον οὖν συντίθησι τοιόνδε .
πάρθων οἱ γνωριμώτατοι περὶ τὰς σιτολογίας καὶ τὰς ἄλλας ἀπαντήσεις μαλακώτερον τοῖς Ῥωμαίοις προσεφέροντο , λαμβάνειν τε παριέντες αὐτοῖς ἔνια καὶ τὴν ἀρετὴν ἐπαινοῦντες ὡς πολεμικωτάτων ἀνδρῶν καὶ θαυμαζομένων ὑπὸ τοῦ σφετέρου βασιλέως δικαίως .
ἐκ δὲ τούτου προσελαύνοντες ἐγγυτέρω καὶ τοὺς ἵππους ἀτρέμα παραβάλλοντες ἐλοιδόρουν τὸν Ἀντώνιον , ὅτι βουλομένῳ Φραάτῃ διαλλαγῆναι καὶ φείσασθαι τοιούτων ἀνδρῶν καὶ τοσούτων ἀφορμὴν οὐ δίδωσιν , ἀλλὰ τοὺς χαλεποὺς καὶ μεγάλους κάθηται πολεμίους ἀναμένων , λιμὸν καὶ χειμῶνα , δι ὧν ἔργον ἐστὶ καὶ προπεμπομένους ὑπὸ Πάρθων ἀποφεύγειν .
πολλῶν δὲ ταῦτα πρὸς τὸν Ἀντώνιον ἀναφερόντων , μαλασσόμενος ὑπὸ τῆς ἐλπίδος ὅμως οὐ πρότερον ἐπεκηρυκεύσατο πρὸς τὸν Πάρθον ἢ πυθέσθαι τῶν φιλοφρονουμένων ἐκείνων βαρβάρων εἰ τοῦ βασιλέως ταῦτα φρονοῦντος διαλέγοιντο .
φασκόντων δὲ καὶ παρακαλούντων μὴ δεδιέναι μη δὲ ἀπιστεῖν , ἔπεμψέ τινας τῶν ἑταίρων πάλιν τὰς σημαίας ἀξιῶν ἀπολαβεῖν καὶ τοὺς αἰχμαλώτους , ὡς δὴ μὴ παντάπασιν ἀγαπᾶν τὸ σωθῆναι καὶ διαφυγεῖν νομισθείη .
τοῦ δὲ Πάρθου ταῦτα μὲν ἐᾶν κελεύοντος , ἀπιόντι δὲ εὐθὺς εἰρήνην καὶ ἀσφάλειαν εἶναι φήσαντος , ὀλίγαις ἡμέραις συσκευασάμενος ἀνεζεύγνυεν .
ὢν δὲ καὶ δήμῳ πιθανὸς ἐντυχεῖν καὶ στρατὸν ἄγειν διὰ λόγου παρ ὁντινοῦν τῶν τότε πεφυκώς , ἐξέλιπεν αὐτὸς αἰσχύνῃ καὶ κατηφείᾳ τὸ παραθαρρῦναι τὸ πλῆθος , Δομίτιον δὲ Ἀηνόβαρβον ἐκέλευε τοῦτο ποιῆσαι .
καί τινες μὲν ἠγανάκτησαν ὡς ὑπερορώμενοι , τὸ δὲ πλεῖστον ἐπεκλάσθη καὶ συνεφρόνησε τὴν αἰτίαν ·
διὸ καὶ μᾶλλον ᾤοντο δεῖν ἀνταιδεῖσθαι καὶ πείθεσθαι τῷ στρατηγῷ .
μέλλοντος δὲ αὐτοῦ τὴν αὐτὴν ὁδὸν ἄγειν ὀπίσω πεδινὴν καὶ ἄδενδρον οὖσαν , ἀνὴρ τῷ γένει Μάρδος , πολλὰ τοῖς Πάρθων ἤθεσιν ἐνωμιληκώς , ἤδη δὲ Ῥωμαίοις πιστὸς ἐν τῇ μάχῃ τῇ περὶ τὰς μηχανὰς γεγονώς , Ἀντωνίῳ προσελθὼν ἐκέλευε φεύγειν ἐν δεξιᾷ τῶν ὀρῶν ἐπιλαβόμενον , καὶ μὴ στρατὸν ὁπλίτην καὶ βαρὺν ἐν δρόμοις γυμνοῖς καὶ ἀναπεπταμένοις ὑποβαλεῖν ἵππῳ τοσαύτῃ καὶ τοξεύμασιν , ὃ δὴ τεχνώμενον τὸν Φραάτην ἀναστῆσαι τῆς πολιορκίας αὐτὸν ὁμολογίαις φιλανθρώποις ·
ἔσεσθαι δὲ αὐτὸς ἡγεμὼν ὁδοῦ βραχυτέρας καὶ μᾶλλον εὐπορίαν τῶν ἐπιτηδείων ἐχούσης .
ταῦτα ἀκούσας ὁ Ἀντώνιος ἐβουλεύετο , καὶ Πάρθοις μὲν οὐκ ἐβούλετο δοκεῖν ἀπιστεῖν μετὰ σπονδάς , τὴν δὲ συντομίαν τῆς ὁδοῦ καὶ τὸ παρὰ κώμας οἰκουμένας ἔσεσθαι τὴν πορείαν ἐπαινῶν πίστιν ᾔτει τὸν Μάρδον .
ὁ δὲ δῆσαι παρεῖχεν αὑτὸν ἄχρι οὗ καταστήσῃ τὸν στρατὸν εἰς Ἀρμενίαν , καὶ δεθεὶς ἡγεῖτο δύο ἡμέρας καθ ἡσυχίαν .
τῇ δὲ τρίτῃ παντάπασι τοὺς Πάρθους ἀπεγνωκότος Ἀντωνιου καὶ βαδίζοντος ἀνειμένως διὰ τὸ θαρρεῖν , ἰδὼν ὁ Μάρδος ἀπόχωσιν ἐμβολῆς ποταμοῦ νεωστὶ διεσπασμένην καὶ τὸ ῥεῦμα πολὺ πρὸς τὴν ὁδόν , ᾗ πορευτέον ἦν , ἐκχεόμενον , συνῆκεν ὅτι τῶν Πάρθων ἔργον εἴη τοῦτο δυσκολίας ἕνεκα καὶ διατριβῆς ἐμποδὼν αὐτοῖς τὸν ποταμὸν τιθεμένων , καὶ τὸν Ἀντώνιον ὁρᾶν ἐκέλευε καὶ προσέχειν , ὡς τῶν πολεμίων ἐγγὺς ὄντων .
ἄρτι δὲ αὐτοῦ καθιστάντος εἰς τάξιν τὰ ὅπλα καὶ δι αὐτῶν τοῖς ἀκοντισταῖς καὶ σφενδονήταις ἐκδρομὴν ἐπὶ τοὺς πολεμίους παρασκευάζοντος , ἐπεφάνησαν οἱ Πάρθοι καὶ περιήλαυνον ὡς κυκλωσόμενοι καὶ συνταράξοντες πανταχόθεν τὸν στρατόν .
ἐκδραμόντων δὲ τῶν ψιλῶν ἐπ αὐτούς , πολλὰς μὲν διδόντες ἀπὸ τόξων , οὐκ ἐλάττονας δὲ ταῖς μολυβδίσι καὶ τοῖς ἀκοντίοις πληγὰς λαμβάνοντες ἀνεχώρουν ·
εἶτα ἐπῆγον αὖθις , ἄχρι οὗ συστρέψαντες οἱ Κελτοὶ τοὺς ἵππους ἐνέβαλον καὶ διεσκέδασαν αὐτοὺς οὐκέτι τῆς ἡμέρας ἐκείνης ὑπόδειγμα γενομένους .
ἐκ τούτου μαθὼν ὁ Ἀντώνιος ὃ ποιεῖν ἔδει , πολλοῖς ἀκοντισταῖς καὶ σφενδονήταις οὐ μόνον τὴν οὐραγίαν , ἀλλὰ καὶ τὰς πλευρὰς ἑκατέρας στομώσας ἐν πλαισίῳ τὸν στρατὸν ἦγε , καὶ τοῖς ἱππόταις εἴρητο προσβάλλοντας τρέπεσθαι , τρεψαμένους δὲ μὴ πόρρω διώκειν , ὥστε τοὺς Πάρθους τὰς ἐφεξῆς τέσσαρας ἡμέρας οὐθὲν πλέον δράσαντας ἢ παθόντας ἀμβλυτέρους γεγονέναι καὶ τὸν χειμῶνα ποιουμένους πρόφασιν ἀπιέναι διανοεῖσθαι .
τῇ δὲ πέμπτῃ Φλαούϊος Γάλλος , ἀνὴρ πολεμικὸς καὶ δραστήριος ἐφ ἡγεμονίας τεταγμένος , ᾔτησεν Ἀντώνιον προσελθὼν πλείονας ψιλοὺς ἀπ οὐρᾶς , καὶ τῶν ἀπὸ τοῦ στόματος ἱππέων τινὰς ὡς μέγα κατόρθωμα ποιήσων .
δόντος δὲ προσβάλλοντας ἀνέκοπτε τοὺς πολεμίους , οὐχ , ὡς πρότερον , ὑπάγων ἅμα πρὸς τοὺς ὁπλίτας καὶ ἀναχωρῶν , ἀλλὰ ὑφιστάμενος καὶ συμπλεκόμενος παραβολώτερον 0 .
ὁρῶντες δὲ αὐτὸν οἱ τῆς οὐραγίας ἡγεμόνες ἀπορρηγνύμενον ἐκάλουν πέμποντες ·
ὁ δὲ οὐκ ἐπείθετο .
τίτιον δέ φασι τὸν ταμίαν καὶ τῶν σημαιῶν ἐπιλαβόμενον στρέφειν ὀπίσω καὶ λοιδορεῖν τὸν Γάλλον ὡς ἀπολλύντα πολλοὺς καὶ ἀγαθοὺς ἄνδρας .
ἀντιλοιδοροῦντος δὲ ἐκείνου καὶ διακελευομένου τοῖς περὶ αὑτὸν μένειν , ὁ μὲν Τίτιος ἀπεχώρει ·
τὸν δὲ Γάλλον ὠθούμενον εἰς τοὺς κατὰ στόμα λανθάνουσι πολλοὶ περισχόντες ἐκ τῶν ὄπισθεν .
βαλλόμενος δὲ πανταχόθεν ἐκάλει πέμπων ἀρωγήν .
οἱ δὲ τοὺς ὁπλίτας ἄγοντες , ὧν καὶ Κανίδιος ἦν , ἀνὴρ παρὰ Ἀντωνίῳ δυνάμενος μέγιστον , οὐ μικρὰ δοκοῦσι διαμαρτεῖν .
δέον γὰρ ἀθρόαν ἐπιστρέψαι τὴν φάλαγγα , πέμποντες κατ ὀλίγους ἐπιβοηθοῦντας , καὶ πάλιν ἡττωμένων τούτων ἑτέρους ἀποστέλλοντες , ἔλαθον ὀλίγου δεῖν ἥττης καὶ φυγῆς ὅλον ἀναπλήσαντες τὸ στρατόπεδον , εἰ μὴ ταχὺ μὲν αὐτὸς Ἀντώνιος μετὰ τῶν ὅπλων ἀπὸ τοῦ στόματος ἧκεν ὑπαντιάζων , ταχὺ δὲ τὸ τρίτον τάγμα διὰ τῶν φευγόντων ἐπὶ τοὺς πολεμίους ὠσάμενον ἔσχε τοῦ πρόσω διώκειν .
ἀπέθανον δὲ τρισχιλίων οὐκ ἐλάττους , ἐκομίσθησαν δὲ ἐπὶ σκηνὰς τραυματίαι πεντακισχίλιοι ·
καὶ Γάλλος ἦν ἐν τούτοις , τέτταρσιν ἐναντίοις διαπεπαρμένος τοξεύμασιν .
ἀλλ οὗτος μὲν ἐκ τῶν τραυμάτων οὐκ ἀνήνεγκε , τοὺς δ ἄλλους περιϊὼν ὁ Ἀντώνιος ἐπεσκόπει καὶ παρεθάρρυνε δεδακρυμένος καὶ περιπαθῶν .
οἱ δὲ φαιδροὶ τὴς δεξιᾶς αὐτοῦ λαμβανόμενοι παρεκάλουν ἀπιόντα θεραπεύειν αὑτὸν καὶ μὴ κακοπαθεῖν , αὐτοκράτορα καλοῦντες , καὶ σώζεσθαι λέγοντες ἂν ἐκεῖνος ὑγιαίνῃ .